الشاب لمختار لبركاني اللي يلقبوه تا ب "ملك الرݣادة" لي هو تراث مغريبي، هو فنان عندو شي 43 ألبوم موسيقي ومئات لعراسات لي نشطهم. تزاد الشاب المختار البركاني فـ 1960 في دوار أولاد عبد الرحمان إقليم بركان، وسميتو لحقيقية هي: المختار الزناتي، قرأ غي شوية وخرج من لقرايا وتبع لفن. كانت لبديا ديالو معا لفن ف سن 15 عام، بعدما رحل لأحفير وبقا فيها شي تسع سنين بين “لجواق” يتعلم. من بعد دخل معا مجموعت “البشارة” الغيوانية. ݣال المختار البركاني : "وديع الصافي فاش سمع المواويل ديالي في برنامج مسار فالقناة الثانية، قالي أنت عندك أنماط عراقية، وأنا ما عمرني عرفت شنو هما هاد الأنماط العراقية، أنا عروبي كندير الفن غير داك الشي اللي كنسمع وكنحس بيه". ملاقية مع موقع كيفاش